CELEX: 62015TN0224
Language: hr
Date: 2015-05-06 00:00:00
Title: Predmet T-224/15: Tužba podnesena 6. svibnja 2015. – Cofely Solelec i dr. protiv Parlamenta

22.6.2015   
            
            
               HR
            
            
               Službeni list Europske unije
            
            
               C 205/41
            
         Tužba podnesena 6. svibnja 2015. – Cofely Solelec i dr. protiv Parlamenta
   (Predmet T-224/15)
   (2015/C 205/55)
   Jezik postupka: francuski
   
      Stranke
   
   
      Tužitelji: Cofely Solelec (Esch-sur-Alzette, Luksemburg), Mannelli & Associés SA (Bertrange, Luksemburg) i Cofely Fabricom (Bruxelles, Belgija) (zastupnik: S. Marx, odvjetnik)
   
      Tuženik: Europski parlament
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi odluku br. 103299 od 27. travnja 2015. Opće uprave Europskog parlamenta za infrastrukturu i logistiku kojom je ponuda tužitelja za grupu 75. „električna energija – jake struje”, koja je dostavljena 29. rujna 2014. u okviru zahtjeva za prikupljanje ponuda INLO-D-UPIL-T-14-AO4 povodom projekta proširenja i osuvremenjivanja zgrade Konrad Adenauer u Luksemburgu odbijena, kao i odluku kojom se ugovor u pitanju dodjeljuje drugom ponuditelju;
            
         
               —
            
            
               naloži podnošenje sljedećih dokumenata:
               
                           —
                        
                        
                           izvješće komisije za evaluaciju koju je tužitelj naveo u svom dopisu br. 101690 od 27. veljače 2015.; i
                        
                     
                           —
                        
                        
                           dokumente spisa o provedbi postupka javne nabave o kontaktima između Parlamenta i ponuditelja o kojima je vođena evidencija u skladu s člankom 160. stavkom 4. delegirane Uredbe Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002;
                        
                     
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu dva tužbena razloga.
   
               1.
            
            
               Prvi tužbeni razlog tiče se nepoštovanja kriterija za odabir, odnosno, točnije, kriterija koji se odnose na financijsku i ekonomsku sposobnost kao i na tehničku i profesionalnu sposobnost.
            
         
               2.
            
            
               Drugi tužbeni razlog tiče se nepoštovanja kriterija za odabir. Tužitelji navode da, ako se prilikom usporedbe ponude uspješnog ponuditelja s ponudama ostalih ponuditelja ona pokaže izuzetno niskom, tuženik treba odbiti ponudu i dodijeliti ugovor tužiteljima.